text: Ingen hjælp fra politiet
  20 maj 2011 kl. 12.20
  Politiet ville ikke hjælpe Hanne Toft fra Kollund, selvom hendes alarmanlæg fortalte hende, at der var indbrud i hendes hus.
  72-årige Hanne Toft sidder i dag forundret og, ifølge hende selv, ydmyget tilbage i sin Villa i Kollund efter en ubehagelig oplevelse med politiet.
  Hanne Toft kører i sin bil, da hendes alarmanlæg melder om indbrud i hjemmet. Hun ringer straks til politiet, men får den besked,
  at det kan de ikke rykke ud da det sandsynligvis er en falsk alarm, som de får rigtigt mange af.
  Hanne Toft kører derefter hjem. Her kan hun konstatere, at to vinduer er blevet smadret, huset er blevet gennemrodet og tømt for værdier, men heldigvis er tyvene væk igen.
  Direktør i SikkerhedsBranchen, Kasper Skov-Mikkelsen, siger til TV SYD, at 47 procent af alle alarmopkald er falske, men langt hovedparten skyldes betjeningsfejl når man eksempelvis går ind i huset og glemmer alarmen er slået til.
  Han tilføjer, at han nok synes politiet har været lige lovlig hård i deres bedømmelse af om den pågældende alarm var falsk eller ej.
  